བོད་རིགས་ཁེ་ལས་པ་ཞིག་གི་ནང་མིས་ཁོང་རྒྱ་ནག་ཉེན་རྟོག་པས་འཛིན་བཟུང་དང་བཀག་ཉར་བྱས་ནས་ཟླ་གཅིག་དང་ཕྱེད་ཀ་ཕྱིན་སོང་ཟེར།ཁེ་ལས་པ་དེས་དེ་སྔོན་འཛེམ་ཟོལ་མེད་ཀྱང་ཞི་བའི་རྣམ་པས་རྒྱ་ནག་གི་དབང་བསྒྱུར་འོག་གི་བོད་ཁུལ་གྱི་སློབ་གྲྭ་ཁག་ཏུ་སྐད་གཉིས་སློབ་གསོ་སྤེལ་དགོས་པའི་སྐུལ་མ་གནང་ཡོད་པ་རེད།ཁེ་ལས་པ་དེས་མིང་ལ་བཀྲ་ཤིས་དབང་ཕྱུག་ཟེར་ཞིང་།ལོ་ན༣༠རེད།ཕ་མ་དང་མཉམ་དུ་སྒ་སྐྱེ་རྒུ་མདོ་རུ་འཚོ་གནས་བྱས་ཡོད་ཅིང་།ནམ་རྒྱུན་ཝེ་པའོ་སོགས་སུ་སྐད་ཡིག་སྲིད་ཇུས་སྐོར་སོ་སོའི་ལྟ་ཚུལ་བརྗོད་མཁན་ཞིག་རེད།ཁོང་གིས་བོད་ཁུལ་དུ་གཏིང་ཟབ་པའི་སྐད་ཡིག་སློབ་གསོ་མེད་པའི་གནས་སྟངས་དེ་ནན་བརྗོད་དང་ཆབས་ཅིགབོད་རིགས་བྱིས་པ་མང་པོས་བོད་སྐད་དག་མ་ཞིག་བཤད་མི་ཤེས་པའི་གནས་སྟངས་ལ་སེམས་ཁུར་བྱས་ཡོད་ལ།དེ་ནི་བོད་མི་སྤྱི་བོའི་སེམས་ཁུར་ཞིག་ཀྱང་ཡིན།